**Az l hang, és az l, L betű tanítása**

Óraterv

**Az óra cél- és feladatrendszere: „l, L”** hang- és betűtanulás. Hívókép: ló (lovacska). Szóbeli szövegalkotás, mondatalkotás, szóbeli kifejezőkészség fejlesztése. A „l” hang leválasztása a szó elejéről. Szógyűjtés „l” hanggal. A „l” hang kiejtésének (zöngés - morog), a „l-L” betűk alakjának megfigyelése. .A „l” hang hangoztatása. Betűsor olvasása. Téri tájékozódás, betűsor olvasása iránygyakorlatokkal. A tanult magánhangzók összeolvasása a „l” betűvel. (mgh-msh, msh-mgh). Olvasott szavak értelmezése mondatalkotással. Szószintézis, szótagokból szóalkotási feladatok. Szóolvasás (2+2). Szó-kép egyeztetése. Kis- és nagybetű vizuális differenciálása, auditív tagolás, értő olvasás fejlesztése.

**Fejlesztési terület:** Az olvasás jelrendszerének elsajátítása, dekódolási képesség kialakítása. Vizuális differenciálás, auditív tagolás, értő olvasás fejlesztése.

**Az óra didaktikai feladatai:** Gyakorlás, alkalmazás, új ismeret.

**Felhasznált források:** Olvasókönyv, munkafüzet

|  |  |  |
| --- | --- | --- |
| **Időkeret** | **Az óra menete** | **Nevelési-oktatási stratégia** |
|  |  | **Módszerek** | **Tanulói munkaformák** | **Eszközök** |
| **3 perc** | Bevezetés, ráhangolásVarró Dániel *Lovasok* című vers részletének meghallgatása.(Érdeklődés felkeltése.)Gyerekek spontán érzelmi reakciói a verssel kapcsolatban. | Bemutatás, beszélgetés. | Frontális |  |
| **5 perc** | Nyitókép bemutatása.Beszélgetés a képről. A gyerekek spontán reakciói, kérdésekre adott válaszok. Rövid történet kitalálása a képhez.*Gyűjts a képről olyan szavakat,* *amelyekben hallod az l hangot!* | Beszélgetés | Frontális | TK. 32. old. nyitókép  |
| **2 perc** | Hol hallod az l hangot?Szavak kiejtése, szótagolása, hangokra bontása, az l hang helyének megkeresése.A második és a harmadik sor képeinek elemzésénél a gyerekek maguk is kirakhatják a hangokat jelölő korongokat, vagy kiválaszthatják a táblán lévő korongsorokból a szóhoz illőt. | Feladatmegoldás | Frontális | TK. 32. old. 1. fel.(Előre elkészített korongsorok a második és a harmadik sor képeihez, vagy korongok.) |
| **1 perc** | Melyik képre gondoltam?  | Feladatmegoldás | Frontális | TK. 32. old. 2. fel. |
| **2 perc** | Mely szavakban hallod a l hangot?A látott képek elmondása emlékezetből. Vagy válasszák ki a gyerekek a felsorolt szavakból, melyiket látták a képeken.  | Feladatmegoldás, fejlesztés | Frontális | TK. 32. old. 3. fel. |
| **3 perc** | Az l betű hívóképének bemutatása. (Először még betű nélkül.)A ló szó kiejtése, szótagolása, hangokra bontása, a kezdőhang megnevezése.Az l, L betű bemutatása, hívóképhez kapcsolása. A betű elemeinek megfigyelése.  | Bemutatás, megbeszélés | Frontális | TK. 33. old. hívókép és betű |
| **2 perc** | Betűsor olvasása, ügyelve a helyes artikulációra és az időtartamra.  | Olvasás, gyakorlás, alkalmazás | Frontális | TK. 33. old. 4. fel. |
| **2 perc** | Mit látsz a képeken? A képek nevének kiejtése, szótagolása, hangokra bontása. | Feladatmegoldás. | Frontális | TK. 33. old. 5. fel. |
| **3 perc** | l betű összeolvasása a már tanult betűkkel.  | Szemléltetés, alkalmazás, olvasás | Frontális | TK. 33. old. 6. fel. |
| **3 perc** | Betűkapcsolatok olvasása.Szavak keresése (Mi kezdődhet ezzel a szótaggal? al – alma, la – lapát, li – liba stb.) | Alkalmazás, gyakorlás, olvasás | Lehet frontálisan, de lehet párokban is olvastatni a gyerekeket, így lehetőség van az egyéni megsegítésre.  | TK. 33. old. 7. fel. |
| **2 perc** | L betűs dal meghallgatásaMilyen állatok szerepeltek a dalban?Hogy hívták a kisfiút, aki a kapu fölé rúgta a labdát? stb.  | Játék |  | youtube (KerekMese dala) |
| **2 perc** | Hol van a lepke? | Feladatmegoldás, fejlesztés, gyakorlás | Egyéni | Mf. 32. old. 1. fel.  |
| **3 perc** | Hol hallod a l hangot?Szavak kiejtése, szótagolása, hangokra bontása, l hang helyének meghatározása. | Feladatmegoldás, alkalmazás, gyakorlás, ellenőrzés | Egyéni vagy páros munka | Mf. 32. old. 2. fel. |
| **3 perc** | Kis és nagybetűk párosítása. A nagybetűk szerepe (nevek).Nevek gyűjtése az adott nagybetűkkel.  | Feladatmegoldás, megbeszélés. | Frontális | Mf. 32. old. 4. fel.TK. 34. old. 11. fel. |
| **4 perc** | Szótagok összekapcsolása, szavak olvasása.Mondatok alkotása a szavakból. | Alkalmazás, gyakorlás, olvasás.  | Frontális vagy páros munka (itt lehetőség van a differenciált, egyéni megsegítésre) | TK. 34. old. 10. és 12. fel. |
| **3 perc** | Varró Dániel Lovasok versének megtanulása | Emlékezetfejlesztés, helyes artikuláció gyakorlása | Frontális |  |
| **2 perc** | Órai munka értékelése, házi feladat |  |  | HF.: TK. 34. old. 9. fel. és Mf. 32. old. 3. fel.  |